b'\n_START_ARTICLE_\nBurt\xc5\xb3 trikov\xc4\x97s turnyras\n_START_PARAGRAPH_\nBurt\xc5\xb3 trikov\xc4\x97s turnyras \xe2\x80\x93 fiktyvus turnyras, apra\xc5\xa1ytas J. K. Rowling Hario Poterio knygose. Tai yra magi\xc5\xa1kos var\xc5\xbeybos tarp trij\xc5\xb3 mokykl\xc5\xb3: (Hogvartso, Beubenstono ir Dumstrango) d\xc4\x97l \xc5\xa1lov\xc4\x97s, pinig\xc5\xb3 ir pagrindinio prizo: \xc5\xa1lov\xc4\x97s._NEWLINE_Pirmas Burt\xc5\xb3 trikov\xc4\x97s turnyras buvo \xc4\xafrengtas 1294 metais. Turnyrai vyko kas penkerius metus. Ma\xc5\xbedaug 1792 metais, turnyras buvo at\xc5\xa1auktas, nes jame \xc4\xafvyko daug mir\xc4\x8di\xc5\xb3. 1994 metais, turnyras buvo atstatytas su saugos priemon\xc4\x97mis.\n_START_SECTION_\nTaisykl\xc4\x97s\n_START_PARAGRAPH_\nMokiniai, norintys dalyvauti turnyre,  ant popieriaus lapelio u\xc5\xbera\xc5\xa1o savo vard\xc4\x85 ir mokyklos pavadinim\xc4\x85, ir, tada \xc4\xafmeta j\xc4\xaf \xc4\xaf Ugnies Taur\xc4\x99. Tik septyniolikos (o tai rei\xc5\xa1kia - pilname\xc4\x8diai) met\xc5\xb3 sulauk\xc4\x99 mokiniai gali dalyvauti \xc5\xa1iame turnyre. Tada Taur\xc4\x97 i\xc5\xa1renka geriausi\xc4\x85 mokin\xc4\xaf i\xc5\xa1 kiekvienos mokyklos. Var\xc5\xbeovai yra i\xc5\xa1renkami pagal j\xc5\xb3 dr\xc4\x85s\xc4\x85, magijos sugeb\xc4\x97jimus, sumanum\xc4\x85, bei i\xc5\xa1radingum\xc4\x85.Visos trys u\xc5\xbeduotys yra labai sunkios ir pavojingos, be to kei\xc4\x8diasi kasmet. Visi trys var\xc5\xbeovai renka ta\xc5\xa1kus ir yra skirstomi \xc4\xaf prizines vietas. Negalima naudotis draug\xc5\xb3, mokini\xc5\xb3 ar mokytoj\xc5\xb3 pagalba. Suk\xc4\x8diavimas taip pat neleistinas.\n_START_SECTION_\n1994 met\xc5\xb3 Turnyras\n_START_PARAGRAPH_\nKnygoje Haris Poteris ir Ugnies taur\xc4\x97 (1994 m.) vyko Burt\xc5\xb3 trikov\xc4\x97s turnyras. Keturi var\xc5\xbeovai i\xc5\xa1traukti i\xc5\xa1 Ugnies taur\xc4\x97s buvo Haris Poteris, Sedrikas Digoris, Viktoras Krumas ir Fler Delakur.'